**Ministru kabineta sēdes protokollēmuma projekta “Par Ministru kabineta 2015.gada 14.jūlija sēdes protokollēmuma (prot. Nr.34 37.§) “Noteikumu projekts “Augstskolu, koledžu un studiju virzienu akreditācijas noteikumi”” 4.punktā dotā uzdevuma izpildi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta sēdes protokollēmuma projekts “Par Ministru kabineta 2015.gada 14.jūlija sēdes protokollēmuma (prot. Nr.34 37.§) “Noteikumu projekts “Augstskolu, koledžu un studiju virzienu akreditācijas noteikumi”” 4.punktā dotā uzdevuma izpildi” (turpmāk – projekts) izstrādāts saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 244.punkta pirmo teikumu, kas nosaka, ka priekšlikumu par Ministru kabineta sēdes protokollēmumā noteiktā izpildes termiņa grozīšanu Ministru kabinetā iesniedz attiecīga tiesību akta projekta veidā. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 14.jūlija sēdē (prot. Nr.34 37.§), izskatot noteikumu projektu “Augstskolu, koledžu un studiju virzienu akreditācijas noteikumi”, Izglītības un zinātnes ministrijai (turpmāk – ministrija) tika dots uzdevums izvērtēt iespēju atļaut augstākās izglītības iestādēm akreditācijas procesā izvēlēties jebkuru Eiropas augstākās izglītības kvalitātes nodrošināšanas reģistrā iekļauto akreditācijas aģentūru novērtēšanas veikšanai un līdz 2015.gada 31.decembrim sagatavot un noteiktā kārtībā iesniegt izskatīšanai Ministru kabinetā attiecīgus tiesību aktu projektus. Saskaņā ar Ministru kabineta 2015.gada 8.decembra sēdes protokollēmumu (prot.Nr.66 16.§) uzdevuma izpildes termiņš tika pagarināts līdz 2016.gada 31.decembrim.Ministru kabinets ar Ministru kabineta 2015.gada 14.jūlija sēdes protokollēmuma (prot. Nr.34 37.§) 4.punktu ir atbalstījis iespēju atļaut augstākās izglītības iestādēm akreditācijas procesā izvēlēties jebkuru Eiropas augstākās izglītības kvalitātes nodrošināšanas reģistrā (*European Quality Assurance Register*, turpmāk – EQAR) iekļauto akreditācijas aģentūru novērtēšanas veikšanai. Minētās izmaiņas prasa grozījumus Augstskolu likumā, kas šobrīd paredz, ka studiju virzienu akreditāciju organizē tikai Akadēmiskās informācijas centrs. Tāpat nepieciešamas izmaiņas Ministru kabineta 2015.gada 14.jūlija noteikumos Nr. 407 “Augstskolu, koledžu un studiju virzienu akreditācijas noteikumi”, kas nosaka akreditācijas kārtību, kā arī Ministru kabineta 2015.gada 14.jūlija noteikumos Nr.409 “Nodibinājuma "Akadēmiskās informācijas centrs" maksas pakalpojumu cenrādis”, kas nosaka ar akreditāciju saistītās izmaksas. Ministrija ir sagatavojusi likumprojektu “Grozījumi Augstskolu likumā”, kas paredz papildināt Augstskolu likuma 55.3pantu ar 1.2daļu, dodot iespēju augstskolām un koledžām izvēlēties studiju virziena akreditācijas ietvaros veicamās studiju virziena novērtēšanas organizētāju: Akadēmiskās informācijas centru vai EQAR iekļautu kvalitātes nodrošināšanas aģentūru. Saskaņā ar likumprojektā paredzētajiem pārejas noteikumiem, nosacījums par iespēju studiju virzienu novērtēšanu veikt jebkurā EQAR iekļautā kvalitātes nodrošināšanas aģentūrā stāsies spēkā 2018.gada 1.janvārī. Vienlaikus likumprojekts paredz citas izmaiņas, proti, grozīt Augstskolu likuma 55.2panta trešās daļas otro teikumu un trešo teikumu, nosakot, ka argumentētu lēmumu par jauna studiju virziena atvēršanu pieņem izglītības un zinātnes ministrs, kā arī paredzot deleģējumu Ministru kabinetam noteikt studiju virzienu atvēršanas kārtību. Likumprojekts “Grozījumi Augstskolu likumā” izsludināts Valsts sekretāru sanāksmē 2017.gada 16.februārī (VSS-171). Par likumprojektu saņemti atzinumi no Finanšu ministrijas, Tieslietu ministrijas, Zemkopības ministrijas, Kultūras ministrijas, Ekonomikas ministrijas, Iekšlietu ministrijas, Satiksmes ministrijas, Veselības ministrijas, Latvijas Brīvo arodbiedrību savienības, Latvijas Koledžu asociācijas, Latvijas Pašvaldību savienības, Latvijas Studentu apvienības, Latvijas Rektoru padomes. Viedokli par likumprojektu gatavo Augstākās izglītības padome. Pašreiz notiek projekta precizēšana, ņemot vērā institūciju sniegtos iebildumus.Lai izpildītu Ministru kabineta doto uzdevumu, jāveic grozījumi arī Ministru kabineta 2015.gada 14.jūlija noteikumos Nr. 407 “Augstskolu, koledžu un studiju virzienu akreditācijas noteikumi”, nosakot procedūru, kāda tiek piemērota, akreditāciju veicot citā EQAR reģistrētā aģentūrā, jo augstākās izglītības kvalitātes nodrošināšanas procesam ir jābūt skaidri noteiktam ārējā normatīvā aktā, kas ir saistošs augstākās izglītības institūcijām, kas realizē savu darbību Latvijas Republikā. Tāpat nepieciešams pārskatīt Ministru kabineta 2015.gada 14.jūlija noteikumus Nr.409 “Nodibinājuma "Akadēmiskās informācijas centrs" maksas pakalpojumu cenrādis”, lai noteiktu, kādas izmaksas var rasties Akadēmiskās informācijas centram, kas veic nacionālās augstākās izglītības kvalitātes nodrošināšanas aģentūras funkcijas, gadījumā, ja akreditācija tiek veikta citā EQAR aģentūrā. Minēto normatīvo aktu grozījumi ir iespējami tikai pēc attiecīgo Augstskolu likuma grozījumu spēkā stāšanās. Ministrija ir uzsākusi darbu pie grozījumiem Ministru kabineta 2015.gada 14.jūlija noteikumos Nr.407 “Augstskolu, koledžu un studiju virzienu akreditācijas noteikumi”, lai nodrošinātu augstākās izglītības kvalitātes nodrošināšanas procesa atbilstību Eiropas asociācijas kvalitātes nodrošināšanai augstākajā izglītībā (*European Association for Quality Assurance in Higher Education*) izstrādātajiem standartiem un vadlīnijām Eiropas Augstākās izglītības telpā (*European Standards and Guidelines for Quality Assurance – ESG*). Minētajos grozījumos tiks iekļauta kārtība, kāda tiek piemērota, akreditāciju veicot citā EQAR aģentūrā. Ņemot vērā minēto, lai nodrošinātu pietiekamu laiku likumprojekta “Grozījumi Augstskolu likumā” izskatīšanai Ministru kabinetā un pieņemšanai Saeimā, kā arī sagatavotu grozījumus attiecīgajos Ministru kabineta noteikumos, ministrija lūdz pagarināt Ministru kabineta 2015.gada 14.jūlija sēdes protokollēmuma (prot. Nr.34 37.§) 4.punktā dotā uzdevuma izpildes termiņu līdz 2017.gada 1.septembrim. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildē būs iesaistīta ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Vizē:

Valsts sekretāra vietniece – Politikas iniciatīvu un attīstības departamenta direktore, valsts sekretāra pienākumu izpildītāja Gunta Arāja

09.03.2017.

809

L.Upīte, 67047816

Linda.Upite@izm.gov.lv

L.Treimane, 67047966

Laura.Treimane@izm.gov.lv